पंचकूला। कर्मचारियों की कमी से जूझ रहे ई-दिशा केंद्र में अब बुधवार को लाइसेंस नहीं बनाए जाएंगे। यह फैसला एसडीएम शरणदीप कौर बराड़ ने लिया है। उन्होंने बताया कि ई-दिशा केंद्र में सप्ताह में हर दिन लाइसेंस बनाने वालों की काफी भीड़ पहुंचती है। काम का बोझ इतना ज्यादा हो गया है कि पेंडिंग काम बढ़ता जा रहा था। हालांकि प्रशासन ने यह फैसला काम के बोझ को कम करने के लिए लिया है, लेकिन लोगों का कहना है कि यदि काम बढ़ रहा है तो कर्मचारियों की संख्या बढ़ाई जानी चाहिए।